62021CO0273_INF
2021 m. lapkričio 26 d. Teisingumo Teismo (šeštoji kolegija) nutartis
Agrárminiszter
(Byla C-273/21) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Žemės ūkis – Bendra žemės ūkio politika – Reglamentas (ES) Nr. 1307/2013 – Tiesioginės paramos schemos – 4 straipsnio 1 dalies c ir e punktai – 32 straipsnio 2 dalis – Vienkartinės išmokos už plotus paraiška – Sąvoka „reikalavimus atitinkantis hektaras“ – Žemė, pagal žemės registrą laikoma oro uostu – Faktinis naudojimas žemės ūkio veiklai“
Žemės ūkis – Bendra žemės ūkio politika – Tiesioginės paramos schemos – Bendrosios taisyklės – Bendrosios išmokos schema – Paramos reikalavimus atitinkančio ploto sąvoka – Žemės ūkio paskirties žemės sąvoka – Pagal nacionalinę teisę oro uostu laikomas žemės plotas, naudojamas žemės ūkio reikmėms – Įtraukimas – Sąlyga
(Europos Parlamento ir Tarybos reglamento Nr. 1307/2013 4 straipsnio 1 dalies c ir e punktai ir 32 straipsnio 2 dalies a punktas)
(žr. 23–27 punktus ir rezoliucinę dalį)
Rezoliucinė dalis
2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009, 4 straipsnio 1 dalies c ir e punktai bei 32 straipsnio 2 dalis turi būti aiškinami taip: pagal nacionalinę teisę oro uostu laikomas žemės plotas, kuriame nevykdoma jokia su oro uostu susijusi veikla, turi būti laikomas žemės ūkio reikmėms naudojama žemės ūkio paskirties žeme, jei ji faktiškai naudojama kaip daugiametė ganykla gyvuliams auginti.
(
1
)	OL C 252, 2021 6 28.